
                                                                                                                                                                           Ηράκλειο 07-12-2015 
                                                                                                                     Aρ. Πρωτ: 16412
ΔΙΑΚΗΡΥΞΗ  ΔΙΑΓΩΝΙΣΜΟΥ  ΜΙΣΘΩΣΗΣ ΑΚΙΝΗΤΟΥ
Η 7η ΥΓΕΙΟΝΟΜΙΚΗ ΠΕΡΙΦΕΡΕΙΑΣ ΚΡΗΤΗΣ έχοντας υπόψη:

1. Τις διατάξεις :

1.1  Των άρθρων 26-37  Π.Δ 715/10-9-79 (ΦΕΚ 212/79 Τεύχος Α’)  όπως τροποποιήθηκε  από 

      τον Ν.3518/2006,άρθρο 63, παραγρ.2 
1.2 Του Ν. 2955/01«Προμήθειες Νοσοκομείων και λοιπών μονάδων υγείας των Πε.Σ.Υ.Π.» και άλλες διατάξεις.
1.3 Του Ν. 3527/2007 « Κύρωση Συμβάσεων υπερ Νομικών προσώπων εποπτευόμενων από το Υ.Υ.Κ.Α. και λοιπές διατάξεις».

1.4. Του  Ν.3580/2007 Προμήθειες Φορέων Υγείας εποπτευομένων από το Υπουργείο Υγείας  και κοινωνικής  Αλληλεγγύης και άλλες διατάξεις.

2. Την με αριθμ. 894/04-12-15 απόφαση του Διοικητή της 7ης Υ.ΠΕ. Κρήτης.

3. Τις ανάγκες του Π.Ι Αργυρούπολης της 7ης Υ.ΠΕ. Κρήτης.
ΔΙΑΚΗΡΥΣΣΕΙ

Πρόχειρο ανοικτό δημόσιο μειοδοτικό διαγωνισμό που θα διεξαχθεί ενώπιον της κατά τον νόμο ορισθείσας επιτροπής στο τμήμα Προμηθειών της 7ης Υ.ΠΕ. Κρήτης, για την μίσθωση οικήματος για την στέγαση του Π.Ι Αργυρούπολης του Δήμου Ρεθύμνου, προϋπολογισθέντος μηνιαίου μισθώματος 250,00€,  στις 07-01-2016, Ημέρα Πέμπτη και Ώρα 10 π.μ, με κριτήριο κατακύρωσης το χαμηλότερο μηνιαίο μίσθωμα, για 12 έτη.
Οι προσφορές που κατατίθενται μετά την παραπάνω ημερομηνία και ώρα, είναι εκπρόθεσμες, δεν αποσφραγίζονται και επιστρέφονται. Με ποινή να μη γίνουν αποδεκτές οι προσφορές, υποβάλλονται στη Ελληνική γλώσσα, μέσα σε σφραγισμένους φακέλους, δακτυλογραφημένες με αντίγραφο.

Άρθρο 1ο
Έναρξη Προσφορές – Εγγυοδοσία-Διαγωνισμού

α) Οι προσφορές για την ενοικίαση του ακίνητου υποβάλλονται εγγράφως μέχρι την προσδιορισθείσης ημέρας και ώρας προς διεξαγωγή του διαγωνισμού  που είναι η 07-01-2016   και  ώρα 10 π.μ  , από τον ιδιοκτήτη ακινήτου, ή τον με απλή εξουσιοδότηση, διοριζόμενο, αντιπρόσωπο αυτού, στη Γραμματεία της 7ης Υ.ΠΕ. Κρήτης  (πρωτόκολλο), και πρέπει να περιέχουν:            .  

 1) Την περιγραφή του ακινήτου που εκμισθώνεται και σχεδιάγραμμα ή σκαρίφημα  αυτού,

 2) Το ζητούμενο, από τον εκμισθωτή, μηνιαίο μίσθωμα

 3) Υπεύθυνη Δήλωση του διαγωνιζόμενου ότι έλαβε γνώση των όρων της παρούσης διακήρυξης και ότι αποδέχεται αυτούς πλήρως και ανεπιφυλάκτως.

β) Οι προσφορές δεσμεύουν τους προσφέροντες επί σαράντα πέντε (45) ημέρες από της κατά το άρθρο 30 του Π.Δ/τος 715/79 διεξαγωγής της προφορικής μειοδοσίας, πρέπει να συνοδεύονται με γραμμάτιο παρακαταθήκης του Ταμείου Παρακαταθηκών και Δανείων ή με εγγυητική επιστολή αναγνωρισμένης Τράπεζας, για ποσό ίσο προ το εικοστό του ετησίου μισθώματος που ζητείται ως εγγύηση, για το ότι οι διαγωνιζόμενοι θα προσέλθουν στη σύνταξη του μισθωτηρίου συμβολαίου μέσα στη τασσομένη προθεσμία και ότι θα παραδώσουν τη χρήση του μισθίου ακινήτου στην κατάσταση που  συμφωνήθηκε και στον χρόνο που ορίζεται με την  παρούσα. 

γ) Η παραπάνω εγγύηση επιστρέφεται σε εκείνο που κατακυρώθηκε ο διαγωνισμός, την επόμενη ημέρα  της  εγκατάστασης  των υπηρεσιών  του Περιφερειακού Ιατρείου (Π.Ι.) της  7ης Υ.ΠΕ. Κρήτης. 
Στους λοιπούς δε συμμετέχοντες στο διαγωνισμό εντός (5) ημερών, από την κατακύρωση του αποτελέσματος του διαγωνισμού. Της υποχρέωσης για εγγυοδοσία, απαλλάσσονται το Δημόσιο, οι ΟΤΑ και τα Ν.Π.Δ.Δ.

δ) Μετά την καταχώρηση των προσφορών, η επιτροπή που διενεργεί τον διαγωνισμό ορίζει, στο πρακτικό που θα συντάξει, την ημέρα και ώρα που θα γίνει η επίσκεψη αυτής, για την εξέταση του καθενός από τα ακίνητα που  προτάθηκαν για μίσθωση.

ε) Οι διαγωνιζόμενοι μειοδότες υποχρεούνται επί ποινή απορρίψεως πάσης αιτήσεως περί αποζημιώσεως των κατά της 7ης Υ.ΠΕ. Κρήτης να ζητούν εγγράφως και επί αποδείξει από την επιτροπή προ της υποβολής των πρακτικών αυτής εις το Δ.Σ όσες διευκρινήσεις θεωρούν αναγκαίες, τις οποίες (διευκρινήσεις) η επιτροπή οφείλει να ανακοινώσει στον τόπο διενέργειας του διαγωνισμού και τις καταχωρεί στα σχετικά πρακτικά μετά μνείας των ανακοινώσεων. Τον εκμισθωτή βαρύνουν όλες οι νόμιμες κρατήσεις σύμφωνα με το Νόμο. 
Άρθρο 2

Κρίση περί καταλληλότητας του μισθωτού ακινήτου- Ενστάσεις
 .

1.   Η επιτροπή του διαγωνισμού, μετά την επιτόπια  επίσκεψη  και εξέταση των προταθέντων προς μίσθωση ακινήτων, συνεδριάζει παρουσία όλων των μελών αυτής και αποφασίζει  κατά πλειοψηφία, συντάσσει αιτιολογημένη έκθεση περί της καταλληλότητας ή μη αυτών.
Η επιτροπή, εφ όσον τούτο είναι αναγκαίο, αναθέτει σε υγειονομικό όργανο του Ν.Π.Δ.Δ. ή του Δημοσίου ή ετέρου Ν.Π.Δ.Δ, την εξέταση από υγιεινής απόψεως των προς μίσθωση επιλεγέντων ακινήτων.
2.  Η ως άνω έκθεση της Επιτροπής, κοινοποιείται με αντίγραφο και επί αποδείξει σε όλους τους υποβάλλοντες κατά τον διαγωνισμό προσφορά, περίληψη δε αυτής, τοιχοκολλάται έξωθεν των γραφείων της εκδούσης της διακήρυξης υπηρεσίας του Νομικού Προσώπου.

3.  Κατά της εκθέσεως περί καταλληλότητας ή μη των προσφερόμενων ακινήτων χωρεί ένσταση   ενώπιον του διοικούντος το Ν.Π.Δ.Δ., συλλογικού οργάνου.

       Η ένσταση ασκείται εντός τεσσαράκοντα οκτώ (48) ωρών από της κοινοποιήσεως της αποφάσεως της Επιτροπής διαγωνισμού περί της μη καταλληλότητας του προσφερομένου ακινήτου.

4. Μετά την εκδίκαση της υποβληθείσης ενστάσεως, οι ιδιοκτήτες, των οποίων τα ακίνητα εκρίθησαν κατάλληλα καλούνται όπως προσέλθουν σε ορισμένη ημέρα και ώρα προς συνέχιση του διαγωνισμού μεταξύ αυτών δια προφορικής μειοδοσίας.

5. Εάν δια της, κατά την παράγραφο 2 του παρόντος άρθρου εκθέσεως της Επιτροπής κριθή κατάλληλο ένα και μόνο εκ των προσφερθέντων προς μίσθωση ακινήτων, ο διαγωνισμός περατούται και τα πρακτικά υποβάλλονται προς έγκριση εις το διοικούν το Ν.Π.Δ.Δ. συλλογικό όργανο, εις την κρίση του οποίου εναπόκειται η επανάληψη του διαγωνισμού, κατά τις διατάξεις της παραγράφου 3 του  άρθρου 32 του Π.Δ 715/10-9-79 Π. Διατάγματος, ή η κατακύρωσης του αποτελέσματος του διαγωνισμού.

Άρθρο 3

Συνέχιση διαγωνισμού δια προφορικής μειοδοσίας – Ενστάσεις

1. Κατά τη συνεδρίαση  της Επιτροπής, καθ’ ην διεξάγεται η προφορική μειοδοσία, οι ιδιοκτήτες, των οποίων τα ακίνητα εκρίθησαν κατάλληλα, μειοδοτούν προφορικώς επί της μικροτέρας εγγράφου προσφοράς, οι μειοδοτικές δε αυτές προσφορές, εγγράφονται στον πίνακα μειοδοτικού διαγωνισμού κατά σειρά και εκφωνούνται μετά του ονόματος του μειοδότη.

2. Η προφορική μειοδοτική προσφορά γίνεται δεκτή εφ’ όσον είναι τουλάχιστον κατά δύο τοις εκατόν κατωτέρα της μικροτέρας ως άνω εγγράφου τοιαύτης, κατά το ποσοστό δε τούτο εξακολουθεί η μειοδοσία μέχρι πέρατος του διαγωνισμού, απαραδέκτου ούσης πάσης προσφοράς κατά μικρότερο ποσοστό. Πάσα προσφορά είναι υποχρεωτική δια τον μειοδότη, η υποχρέωση δε αυτή, μεταβαίνει αλληλοδιαδόχως από του πρώτου εις τους ακολούθους και επιβαρύνει οριστικώς τον τελευταίον μειοδότη.   

3. Σε περίπτωση κατά την οποία δεν καταστεί δυνατή κατά την διάρκεια της προφορικής μειοδοσίας η κατάθεση νέων πρόσφορών, ως επιτευχθέν μίσθωμα θεωρείται το δια της μικροτέρας εγγράφου προσφοράς ζητούμενο, επί πλειόνων δε ίσων προσφορών, το αφορών εις το υπό της Επιτροπής του διαγωνισμού επιλεγόμενο μίσθιον.

Κατά της νομιμότητας της διακηρύξεως, της συμμετοχής μειοδότη, ή της νομιμότητας διεξαγωγής του προφορικού διαγωνισμού, επιτρέπεται η υποβολή ενστάσεων, ενώπιον της Επιτροπής, η οποία  και αποφαίνεται οριστικώς επί τούτων.

Οι εν λόγω ενστάσεις, υποβάλλονται, μόνο υπό των συμμετεχόντων στον προφορικό μειοδοτικό διαγωνισμό, εγγράφως, κατά την διάρκεια αυτού, ή εντός είκοσι τεσσάρων ωρών από της λήξεως της διενέργειας αυτού. 

Άρθρο 4

Κατακύρωσης διαγωνισμού ή επανάληψις αυτού.

 1. Μετά το πέρας της προφορικής μειοδοσίας, η Επιτροπή συντάσσει πρακτικό διενέργειας του   διαγωνισμού δια του οποίου προτείνει αιτιολογημένα, εις το διοικούν το Ν.Π.Δ.Δ. συλλογικό όργανον, την μίσθωση του ακινήτου, ή την επανάληψη του διαγωνισμού. Το πρακτικό τούτο, συνοδεύεται υπό της εκθέσεως της Επιτροπής, περί καταλληλότητας του ακινήτου, επισυναπτομένων και των προσφορών των μειοδοτών, των ενστάσεων και των επί τούτων αποφάσεων της Επιτροπής. 2. Το διοικούν το Ν.Π.Δ.Δ. συλλογικό όργανο, εντός δέκα πέντε ημερών από της κατά τα ανωτέρω υποβολής του πρακτικού και της αποφάσεως της Επιτροπής, αποφασίζει περί κατακυρώσεως του αποτελέσματος του διαγωνισμού ή επαναλήψεως αυτού, εκτός εάν εξ ειδικών λόγων, επιβάλλεται αναβολή λήψεως της αποφάσεως, επί εύλογον χρονικόν διάστημα.

Δια την επιλογή του καταλληλότερου ακινήτου, η Επιτροπή διαγωνισμού και το διοικούν το Ν.Π.Δ.Δ. συλλογικό όργανον, δεν δεσμεύονται εκ του τυχόν μικροτέρου μισθώματος ετέρου ακινήτου, δύναται δε, κατόπιν ειδικώς αιτιολογημένης αποφάσεως τους, να προτιμήσουν οιονδήποτε εκ των προσφερόμενων προς μίσθωση ακινήτων.

3. Εάν θεωρηθεί υπό του Διοικούντος το Ν.Π.Δ.Δ. συλλογικού οργάνου, ασύμφορο το επιτευχθέν αποτέλεσμα, ή ουδείς μειοδότης προσήλθε, κατά τον διενεργηθέντα διαγωνισμό, ο διαγωνισμός επαναλαμβάνεται. Ούτος, προκηρύσσεται υπό του διοικούντος το Ν.Π.Δ.Δ. συλλογικού οργάνου δια περιληπτικής διακηρύξεως αναφερομένης εις τους όρους της αρχικής τοιαύτης και περιεχούσης απαραιτήτως τους (α), (β), (γ), (ε) και (η) όρους της παραγράφου 2 του άρθρου 28 του Π.Δ 715/10-9-79.

Δια την διενέργεια επαναληπτικού διαγωνισμού, απαιτείται η προ δέκα τουλάχιστον ημερών δημοσίευση στις εφημερίδες και γνωστοποίηση της νέας διακήρυξης κατά τα οριζόμενα στις παραγράφους 3 έως 6 του άρθρου 28 του Π.Δ 715/10-9-79. 

Άρθρο 5

Κατάρτιση της συμβάσεως μισθώσεως

1.   Δια  της εγγράφου επί αποδείξει γνωστοποιήσεως εις τον  ιδιοκτήτη του ακινήτου της  κατακύρωσης  του αποτελέσματος του διαγωνισμού, καλείται αυτός  εντός δέκα πέντε ημερών να προσέλθει για  την υπογραφή της συμβάσεως μισθώσεως.                                                                          
2.   Η σύμβαση μισθώσεως καταρτίζεται δια συμβολαιογραφικού ή ιδιωτικού εγγράφου, κατά την κρίση  του διοικούντος το Ν.Π.Δ.Δ. συλλογικού οργάνου. 

3.   Εάν σε αυτόν στον οποίο κατακυρώθηκε ο διαγωνισμός, δεν προσέλθει  προς υπογραφή της συμβάσεως μισθώσεως, εντός της κατά την παράγραφο 1 του παρόντος άρθρου προθεσμίας, το διοικούν το Ν.Π.Δ.Δ. συλλογικό όργανον κηρύσσει έκπτωτο τον ανακηρυχθέντα μειοδότη, καταπίπτουσας υπέρ του Ν.Π.Δ.Δ. της εγγυήσεως συμμετοχής εις τον διαγωνισμό.

Ακολούθως το Ν.Π.Δ.Δ. προέρχεται εις μίσθωση αναλόγου μίσθιου και άνευ διαγωνισμού εις βάρος του μειοδότη, του τελευταίου υποχρεούμενου εις πληρωμή της τυχόν επιπλέον διαφοράς του μισθώματος, μέχρι λήξεως του εις την διακήρυξη ορισθέντος χρόνου μισθώσεως και εις ανόρθωση της, κατά τας περιστάσεις, προκληθείσης εις το Ν.Π.Δ.Δ. πάσης ετέρας ζημίας, εκ της αθετήσεως της υποχρεώσεως αυτού προς υπογραφή της συμβάσεως. Οι κατά το προηγούμενο εδάφιο υποχρεώσεις του μειοδότη βεβαιούνται δια καταλογισμού ενεργούμενου δι αιτιολογημένης αποφάσεως του διοικούντος το Ν.Π.Δ.Δ. συλλογικού οργάνου, το δε καταλογιζόμενο ποσόν, εισπράττεται κατά την διαδικασία εισπράξεως των Δημοσίων Εσόδων.

4. Ο εκμισθωτής επιβαρύνεται με τα έξοδα Δημοσιεύσεων, ο οποίος είναι υποχρεωμένος να τα πληρώσει κατά την υπογραφή της Σύμβασης,
Άρθρο 6

Παράδοσης και παραλαβή μισθίου.

1. Ο εκμισθωτής υποχρεούται να παραδώσει κατά τον συμφωνηθέντα χρόνο, το μίσθιον εις την χρήση του Ν.Π.Δ.Δ. κατάλληλο και σύμφωνο προς τους όρους της Διακήρυξης  και του μισθωτηρίου εγγράφου, διαφορετικά η μίσθωση λύεται υπό του Ν.Π.Δ.Δ., υπέρ του οποίου καταπίπτει η κατατεθειμένη εγγύησης. Ακολούθως το Ν.Π.Δ.Δ. προβαίνει εις νέα μίσθωση αναλόγου μίσθιου και άνευ διαγωνισμού εις βάρος του μειοδότη.

Οι διατάξεις της παραγράφου 3 του προηγουμένου άρθρου εφαρμόζεται και εν προκειμένω αναλόγως.

2. Η παραλαβή του μίσθιου υπό του Ν.Π.Δ.Δ., ως και η απόδοσης αυτού εις τον εκμισθωτή μετά την λήξη της μισθώσεως, ενεργείται από τριμελή  Επιτροπή συγκροτούμενης εκάστοτε  με  απόφασης του διοικούντος το Ν.Π.Δ.Δ. συλλογικού οργάνου, κατά τα οριζόμενα στις παραγράφους 2,5 και 6 του άρθρου 2 του Π.Δ 715/10-9-79, συντασσομένου πρωτοκόλλου εις διπλούν, εξ ων το εν  λαμβάνει ο εκ μισθωτής και το έτερον παραδίδεται εις την αρμόδια υπηρεσία του Ν.Π.Δ.Δ. 
3. Ο εκμισθωτής καλείται, εγγράφως και επί αποδείξει όπως παραστεί είτε αυτοπροσώπως είτε μέσω εξουσιοδοτημένου προσώπου κατά την παραλαβή ή την εις αυτόν απόδοση του μίσθιου, αν δε αρνηθεί να προσέλθει κατά την απόδοση συντάσσεται περί τούτου υπό της Επιτροπής πρωτόκολλο, το οποίο κοινοποιείται σε αυτόν επί αποδείξει. 

Η δια πρωτοκόλλου παραλαβή του μισθίου υπό του Ν.Π.Δ.Δ δεν απαλλάσσει τον εκμισθωτή της ευθύνης δι΄ ελλείψεις ή δια πάσης φύσεως ελαττώματα του μισθίου κατά τας περί μισθώσεως πράγματος διατάξεις του Αστικού Κώδικος.

Η μίσθωσης λήγει κατά τον δια της συμβάσεως ορισθέντα χρόνο. Το Ν.Π.Δ.Δ υποχρεούται όπως κατά τον χρόνο τούτον παραδώσει το μίσθιον εις τον εκμισθωτή εκτός αν συμφωνηθεί  ότι δύναται να παραδώσει τούτο μεταγενεστέρως, ουχί δε πάντως πέραν του διμήνου από της λήξεως της μισθώσεως, επι καταβολή εις τον μισθωτή του συμφωνηθέντος μισθώματος.
Άρθρο    7

Χρήση μισθίου

1)Διαρκούσης της μισθώσεως η 7Η Υ.ΠΕ. Κρήτης  δικαιούται να στεγάζει εν τω μισθίω και οιανδήποτε ετέρα υπηρεσία της, υφισταμένη ή μη, κατά τον χρόνο της μισθώσεως, χωρίς να δικαιούται ο εκμισθωτής να προβάλει αξιώσεις αποζημιώσεως ή προσθέτου μισθώματος.

2)Η 7Η Υ.ΠΕ. Κρήτης δεν υπόκειται σε καμία αποζημίωση υπέρ του εκμισθωτού υπόκειται δια τας εκ της συνήθους χρήσεως ή κακής του κτιρίου κατασκευής και εκ τυχαίου γεγονότος ή ανωτέρας βίας επιγενόμενης βλάβης ή ζημίας εις το μίσθιον.

Η έννοια της συνήθους χρήσεως επι μισθώσεων των Ν.Π.Δ.Δ είναι ευρυτέρα των κοινών μισθώσεων.

3)Εάν το μίσθιον διαρκούσης της μισθώσεως περιέλθη καθ οιονδήποτε νόμιμο τρόπον εις την κυριότητα, νομή, επικαρπία, χρήση ,κλπ. ετέρου προσώπου, η μίσθωση  συνεχίζεται αναγκαστικώς εις το πρόσωπον του νέου ιδιοκτήτου, νομέως, επικαρπωτού, χρήστου κλπ. τούτου θεωρουμένου εφεξής ως εκμισθωτού. Προς τον τελευταίον τούτον καταβάλλονται υπο του Ν.Π.Δ.Δ τα μισθώματα, αφής ήθελε κοινοποιηθεί νομίμως προς το Ν.Π.Δ.Δ, ο οικείος νόμιμος τίτλος βάσει του οποίου κατέστη ούτος κύριος, νομεύς, επικαρπωτής, χρήστης κλπ. νομίμως μεταγεγραμμένος εφ΄οσον χρήζει κατά νόμο μεταγραφής.

Άρθρο   8

Υποχρεώσεις και δικαιώματα του εκμισθωτού
Μονομερής λύσις της μισθώσεως

1) Ο εκμισθωτής υποχρεούται, διαρκούσης της μισθώσεως να ενεργή εν τω μισθίω τις αναγκαίες επισκευές και να επανορθώνει τις  εκ της συνήθους χρήσεως φθορές εντός ευλόγου προθεσμίας από της σχετικής ειδοποιήσεως της στεγαζομένης υπηρεσίας του Ν.Π.Δ.Δ.

2) Σε περίπτωση αρνήσεως ή μη ενεργείας υπό του εκμισθωτού των ανωτέρω εργασιών το Ν.Π.Δ.Δ έχει το δικαίωμα, να διακόψει την καταβολή των μισθωμάτων μέχρι εκτελέσεως αυτών, ή να προβεί εις την μονομερή λύσιν της μισθώσεως και την δια διαγωνισμού ή απ΄ευθείας μίσθωση ετέρου αναλόγου ακινήτου εις βάρος του εκμισθωτού, συμφώνως τη παραγράφω 3 του άρθρου 33 του παρόντος, ή να ενεργήσει ταύτας εις βάρος αυτού και εκ της εγγεγραμμένης εις τον προϋπολογισμό του Ν.Π.Δ.Δ πιστώσεως των μισθωμάτων. Το ποσό της γενομένης δαπάνης, παρακρατείται εκ των πρώτων, μετά την επισκευή πληρωθησομένων μισθωμάτων, μετά προηγουμένη βεβαίωση της τεχνικής υπηρεσίας του Νομικού Προσώπου ή του Δημοσίου ή ετέρου Ν.Π.Δ.Δ ή αν τοιαύτη δεν εδρεύει επι τόπου, Επιτροπής, εμπειρογνωμόνων, οριζόμενη από κοινού παρά του αρμοδίου οργάνου του Ν.Π.Δ.Δ και του εκμισθωτού ή τούτου καλούμένου εγγράφως και επί αποδείξει και αρνουμένου παρά του πρώτου μόνου.

3) Το Ν.Π.Δ.Δ, ως μισθωτής, δύναται να προέλθει διαρκούσης της μισθώσεως άνευ ουδεμίας αποζημιώσεως του εκμισθωτού, εις μονομερή λύσιν της μισθώσεως εάν:

α)Καταργηθεί το σύνολον ή μέρος των στεγαζομένων εις το μίσθιον υπηρεσιών

β)Μεταφέρει στεγαζομένη υπηρεσία εις ακίνητο ιδιοκτησίας του.
γ)Προσφερθεί εις αυτό παρά τρίτου, η δωρεάν χρήσης καταλλήλου ακινήτου δια τον υπόλοιπο χρόνο της μισθώσεως.                                                                                                 

δ)Αν αναδιοργανωθεί οι υπηρεσίες οι οποίες προσφέρονται στο Π.Ι  κατά την διάρκεια της μισθώσεως, ώστε το μίσθιο να μην εξυπηρετεί τις αναγκαίες αυτής ή να μην είναι απαραίτητο,
ε)Μεταφερθεί εις άλλον τόπον, η εν τω μισθίω εγκατεστημένη υπηρεσία του Ν.Π.Δ.Δ, έστω και προσωρινώς

Δια την κατά τα ανωτέρω λύσιν της μισθώσεως απαιτείται εγγράφως ειδοποίηση προς τον εκμισθωτή (60) εξήντα τουλάχιστον ημέρας προ της εν τη σχετική ειδοποιήσει καθοριζόμενης ημερομηνίας λύσεως της μισθώσεως, αφ’ής παύει και πάσα υποχρέωση του Ν.Π.Δ.Δ προς καταβολή μισθώματος.
Άρθρο    9

Διάρκεια-Παράταση Μίσθωσης-Χρόνος πληρωμής μισθώματος

1)Η διάρκεια της μισθωτικής σύμβασης ορίζεται δωδεκαετής (12- ετής), θα αρχίζει από την ημερομηνία παραλαβής του μισθίου με το σχετικό πρωτόκολλο και θα λήγει την αντίστοιχη ημερομηνία με την λήξη της δωδεκαετίας. Η 7η Υ.ΠΕ. Κρήτης  διατηρεί το δικαίωμα να παρατείνει μονομερώς τη διάρκεια της μίσθωσης, είτε εφάπαξ, είτε για μικρότερα χρονικά διαστήματα.

2)Σιωπηρά αναμίσθωση ή παράταση της μισθώσεως, πέραν του δια της συμβάσεως συμφωνηθέντος χρόνου, δεν επιτρέπεται επιφυλασσομένης της διατάξεως της παρ.5 του άρθ.34, κατά την οποία το Ν.Π.Δ.Δ υποχρεούται στη παράδοση του μισθίου με τη λήξη του, δια της συμβάσεως ορισθέντος χρόνου, μέσα στη προθεσμία των δυο μηνών από τη λήξη της, με την καταβολή του μισθώματος εις τον μισθωτή, κατά την διάρκεια αυτή.
3)Η πληρωμή του εκάστοτε μηνιαίου μισθώματος θα πραγματοποιείται από τον μισθωτή στον εκμισθωτή, εντός τριών μηνών από τη λήξη του κάθε μισθωτικού μήνα με Χρηματικό ένταλμα που θα θεωρείται από την αρμόδια υπηρεσία του ελεγκτικού συνεδρίου.

Άρθρο  10

Για οτιδήποτε δεν ορίζεται ρητά στη παρούσα, θα ισχύουν οι αντίστοιχες διατάξεις του Π.Δ  της 715/79 και των αναλογικών εφαρμοζομένων προς αυτές διατάξεις του Α.Κ και των λοιπών νομοθετημάτων.
Η Υποδιοικήτρια της 7ης Υ.ΠΕ. Κρήτης
Δρ. Άννα Τριχοπούλου
Τεχνικές Προδιαγραφές – 

Απαιτούμενα Τεχνικά χαρακτηριστικά του Υπό μίσθωση Ακινήτου
Οι αναφερόμενες τεχνικές προδιαγραφές καθορίζουν κατ' ελάχιστο τα τεχνικά στοιχεία και τις εγκαταστάσεις ενός κτιρίου, που θα ενοικιασθεί από την  7η Υ.Πε. Κρήτης, για να στεγάσει το Περιφερειακό Ιατρείο της Αργυρούπολης που κατά κοινή ομολογία όλων των Πολιτών – Φορέων λειτουργεί σήμερα σε ένα απαράδεκτο χώρο.

Το ενοικιαζόμενο κτίριο θα παραδοθεί από τον μισθωτή σε πλήρη λειτουργία (με το κλειδί στο χέρι), χωρίς κανένα απολύτως πρόβλημα, συμπεριλαμβα-νομένης και της αποκατάστασης τυχόν μικροεργασιών. 
Οι προδιαγραφές που πρέπει να πληροί το κτίριο στο οποίο θα μετεστεγαστεί το Ιατρείο είναι οι ακόλουθες:

· Η συνολική επιφάνεια του χώρου πρέπει να κυμαίνεται μεταξύ 60 και 90 [m2] περίπου.
· Το κτίριο να βρίσκεται εντός του κοινωνικού ιστού της Αργυρούπολης.
· Να διαθέτει χώρο αναμονής, χωριστό χώρο για τη στέγαση του Ιατρείου (εξεταστήριο) και WC. 
· Το δωμάτιο του Ιατρείου πρέπει να περιλαμβάνει νιπτήρα. 
· Η πρόσβαση στο κτίριο πρέπει να είναι ανεμπόδιστη για τα Άτομα με Ειδικές Ανάγκες (άνοιγμα εισόδου 0,90 [m]).
· Το κτίριο πρέπει να διαθέτει επαρκή φυσικό φωτισμό (παράθυρα) και αερισμό καθώς επίσης θέρμανση και κλιματισμό. 
· Το κτίριο θα παραδοθεί από τον μισθωτή σε άριστη λειτουργία όλων των δομικών και ηλεκτρομηχανολογικών του εγκαταστάσεων. 

· Ο μισθωτής δεσμεύεται να αποκαθιστά τυχόν βλάβες και ζημιές που αφορούν το κτίριο, τα δίκτυα (ύδρευση, αποχέτευση) καθώς επίσης και το σύστημα θέρμανσης – κλιματισμού. 

· Το κτίσμα απαιτείται να έχει οικοδομική άδεια ή να είναι νομίμως υφιστάμενο. Σε περίπτωση που το κτίριο δε διαθέτει οικοδομική άδεια αλλά είναι νομίμως υφιστάμενο, απαιτείται να προσκομισθεί βεβαίωση στατικής επάρκειας του κτιρίου πριν την υπογραφή της σύμβασης μίσθωσης, η οποία να έχει εκδοθεί εντός της τελευταίας διετίας. Σε περίπτωση που δεν υπάρχει οικοδομική άδεια, ή δεν προσκομιστεί βεβαίωση στατικής επάρκειας για τα νομίμως υφιστάμενα κτίρια, υπογεγραμμένη από Διπλωματούχο Πολιτικό Μηχανικό δεν θα πραγματοποιηθεί μίσθωση. Τα κτίρια που δεν είναι νομίμως υφιστάμενα δεν είναι υποψήφια για μίσθωση.
· Η συμβατότητα του χώρου με τις παρούσες προδιαγραφές θα διαπιστωθεί κατόπιν αυτοψίας από την τριμελή επιτροπή διενέργειας του διαγωνισμού, ορισμένη από τη Διοίκηση της 7ης Υ.ΠΕ. Κρήτης πριν την υπογραφή της σύμβασης.

